Connor! Ala tulla!
Viimeinen varoitus. Ylös sieltä.
Valmista.
Viisi minuuttia aikaa!
RYHMÄKANNE CORBYN VALTUUSTOA VASTAAN
MYRKKYKAUPUNKI
Todisteet ovat selvät,
ja sovittelu ilman oikeudenkäyntiä olisi viisainta kaikille.
Olemme laatineet ehdot, jotka voisimme hyväksyä.
Ensinnäkin, on todella ikävää, että näillä naisilla on ollut vaikeaa.
Sanotte noin aina.
Ettekö edes lue… -Toiseksi.
Olemme nähneet, mihin kanteenne perustuu.
Kukaan meistä ei pidä todisteitanne selvinä.
Kiitos siitä, että olette laatineet ehdot, mutta emme suostu sovitteluun.
Siis mitä? -Menemme oikeuteen.
Meillä on tutkimuksia… -Tutkimuksia riittää.
Meilläkin on professoreita ja lääkäreitä puolellamme.
Äidit ovat jo kärsineet tarpeeksi. Ei tehdä tästä peliä.
Pikainen sovittelu… -Olisi kallis virhe kaupungille.
Olette koonneet monenlaista väkeä, joka myötäilee kantaanne.
Se ei tarkoita, että asianne on oikea.
Kaupunkimme asukkaat ansaitsevat parempaa.
Corbyn valtuusto ei lankea valheisiinne.
Hei. -Hei. Onko sinulla hetki aikaa?
Oletko valmistautunut hyvin? Onko se vähän kuin koe?
Päntätään ja toivotaan, että kysymykset ovat sopivia.
Tracey…
Minun pitää kertoa yksi asia.
Olet taitava sanankäyttäjä.
Anna tulla vain.
Emme voi…
Sinä…
Sinä et ole mukana.
Et ole kantajana oikeudenkäynnissä. -Mitä?
Jotta onnistuisimme,
meidän on pystyttävä osoittamaan tilanteiden samanlaisuus.
Useimmin toistuva vamma oli raajan kehityshäiriö.
Mitä?
Meidän pitää osoittaa 95-prosenttisen varmasti,
mitä myrkyt ovat voineet aiheuttaa sikiölle tietyssä aikaikkunassa.
Missä aikaikkunassa? -Shelby Anne ei…
Olen todella pahoillani.
Entä hänen korvansa?
Se ei ole raajan kehityshäiriö.
Hän kuoli.
Mikset kertonut aiemmin?
Uskoin, että asia sovitellaan ja että kaikki järjestyy.
Valtuusto ei suostukaan siihen.
Jos voitamme, sinäkin voitat. -Enhän.
Sanoit juuri, etten ole mukana.
Hän kuoli.
Etkä sinä hae hänelle oikeutta.
Häpeäisit.
Ei.
Onko tämä hyvä? -En tiedä naisten vaatteista.
Tiedät, mikä näyttää hyvältä. -Tiedänkö?
Mitä sanot kengistä?
Ne ovat kengät. -Käyttäisitkö itse?
En. Olen 12.
Et auta yhtään.
Tämä paita ja nuo kengät.
Tiedän, mikä sopii oikeuteen. -Miksi uskoisin lastenlikkaa?
Connor nukkuu vielä peukku perseessä, etkä itse tiedä mitään.
Oletko ollut oikeudessa? -Otatteko teetä?
Olette myöhässä. Tuomari ei odota. -Piti valita kengät.
Tekstasin Traceylle. -Hän ei tule.
Miksei? Hän ei kertonut minulle.
Siihen on varmasti hyvä syy. Hyppää kyytiin.
Selvä.
TRACEY: MISSÄ OLET?
Muutama asia.
Tämä on oikeudenkäynnin ensimmäinen päivä,
mutta teidän pitää keskittyä pelkästään mediaan.
Toiseksi, kerratkaa lausuntonne -
tänään ja joka päivä, kunnes on teidän vuoronne todistaa.
Onnistumisemme riippuu teidän sanoistanne.
Kolmanneksi,
me voitamme, joten älkää jännittäkö.
Oletko kertonut Susanille Traceysta?
En. En ole ylpeä siitä.
Lauletaanko?
Linjurin pyörät ne pyörivät… -Äiti.
Tunnelma on kurja. -Ei silti tarvitse olla nolo.
Jonkun täytyy olla. -Sinua jännittää, mutta ihan turhaan.
Linjurin pyörät ne pyörivät
Aina vaan
Hei, minä en mene minnekään, ellette te piristy.
Me voitamme varmasti.
Oletko kunnossa?
Olen, kaikki hyvin. Mutta…
Kuulin, ettei valtuusto ole ottanut vakuutusta.
Mitä vakuutusta?
Siltä varalta, että se häviää.
Se oli liian kallista.
Tyhmästi tehty. -Tai sitten me emme tiedä jotakin.
Des!
Keksi joku laulu. -En taida.
Ilonpilaaja.
En osaa laulaa, mutta synkkyyttä en siedä.
Istu alas nyt.
Hyvä on.
Linjurin äidit voittavat
Voittavat, voittavat
Linjurin äidit voittavat
Aina vaan
Ei perhana.
Tee se, minkä osaat. -Mitä minä osaan?
Kerrot, mitä sinulle tehtiin.
Ja mitä lapsillesi tehtiin.
Kerrot totuuden.
Pärjäätkö? No niin.
Kertoisitteko, miksi olette täällä?
Hei. Minä olen Susan, ja tässä on poikani, Connor.
Pojallani on synnynnäinen raajan kehityshäiriö -
Corbyn kaupungin laiminlyöntien takia.
Yritätte ensimmäisinä todistaa -
ilmakehän myrkkyjen ja synnynnäisten vikojen yhteyden.
Poikani on erilainen, ei viallinen. Olemme ensimmäisiä, muttemme viimeisiä.
Jonkun täytyy pitää tämän maan työväenluokan puolia.
Näillä nuorilla -
on puuttuvia tai puutteellisesti kehittyneitä sormia.
Kolmella heistä on jalkojen epämuodostumia.
Mistä se johtuu?
Koska raskaana ollessaan heidän äitinsä, ilman omaa syytään…
Tiedän, mitä he salaavat.
…hengittivät myrkkyjä…
Kerro.
Heillä on erilainen laskelma pölyn leviämisestä.
Sen mukaan pöly ei ole voinut levitä näihin äiteihin asti.
Meidän laskelmamme väittää toisin. -Ja jos se voidaan kyseenalaistaa…
Todistamme Corbyn kaupunginvaltuuston tietoisen laiminlyönnin.
Todistamme, että se laiminlyönti vaikutti näihin äiteihin.
Pitää löytää heidän laskelmansa perusteet ja etsiä niistä virhe.
Muuten käy huonosti.
Todistamme kanteemme perusteet.
Miten menee? Naamasi on nurinpäin.
Hermoja raastava päivä vain.
Ota lasillinen. -Voimmeko jutella?
Kerron, miksi Tracey ei ollut paikalla.
Onko hän pahastunut minuun? -Ei.
Jotta kanteemme olisi tarpeeksi vahva,
jouduimme valitettavasti vähentämään mukana olevien äitien määrää.
Eikä.
Asia on todella ikävä, mutta jos Shelby Anne olisi ollut mukana,
voittomahdollisuutemme olisi pienentynyt.
Kukaan meistä ei olisi täällä ilman Traceya.
Susan, lain tulkinta on monimutkaista, ja jos haluaa voittaa…
Onko tämä jotain peliä?
Ei toki, mutta joskus täytyy taktikoida…
Sinun olisi pitänyt kertoa aamulla. Heti, kun itse tiesit.
Luulin, että Tracey kertoisi.
En tehnyt sitä mielelläni. -Teit silti.
Connor.
Tässä ei ole järkeä. Laskelmani olivat oikeita.
Laskin virtauksen oikein.
Vastapuolen asiantuntija on eri mieltä. -Miksi tekstiä on näin paljon?
Meidän pitää todistaa, että he ovat laskeneet pölyn leviämisen väärin.
Aikaa on vain päiviä.
Onko Tracey kotona? -Nyt ei ole hyvä hetki.
En tiennyt. Kuulin vasta äsken. -Tule silti toiste.
Milloin hän muutti tänne?
Eikö ole hieno? Tämä kunnostettiin viime kesänä.
En tiennyt, että hänellä on näin suuret tulot.
Mekin saamme osamme. Hän lupasi auttaa minua.
Vie tämä romu kauemmas, jotta Bentleyt mahtuvat pihaan.
Oletpa kauniina, Maggie.
En voi jäädä tänne.
Voithan. -En voi.
Juhlissa on hauskaa, ja näytät tosi hyvältä.
Jää sinä, minä ajan kotiin. -Sinä nolaat minut.
Tiedätkö mitä?
Des on kysynyt monta kertaa, voisitko sinä todistaa -
ja kertoa työmaan tapahtumista.
Olen aina sanonut ettet voi, koska menettäisit työsi.
Mutta nyt kun näen tämän… Eihän tällainen ole oikein.
Pitäisikö minun todistaa?
En tiedä.
Viivy niin kauan kuin haluat.
Sinusta pidetään, saat kyllä kyydin kotiin.
Kappas. Mitä sinä täällä mökötät?
Mene vain juhliisi.
Valtuuston puheenjohtaja aivan yksikseen.
Mies, joka on aina mielellään äänessä.
Olen tykästynyt sikareihin.
Maistuuko? -Ei.
Tilasit jousikvartetinkin. Eikö tämä mene jo liian pitkälle?
Oikeusjuttuako mietit?
Minulla on muutakin murehdittavaa.
Minä olen huolissani.
Mitä?
Paljastukset ja julkisuus. Semmoinen on vaarallista peliä.
Ties mitä sieltä löytyy.
Kaikenlaisia rikkomuksia.
Kaupunki on oikeudessa, ei sinun firmasi.
Sietäisit olla kiitollinen. -Toistaiseksi.
Jos joku sanoo jotain typerää, firmani kaatuu.
Me voitamme.
Heidän laskelmansa perustuvat väärille tilastoille.
Sinä et nyt kuuntele.
Minua ei kiinnosta, voitatteko.
Minua kiinnostaa, häviänkö itse.
Sovitelkaa asia.
Kuulemani mukaan vastapuolikin toivoo sitä.
Kaikkien elämä helpottuisi.
Olet hirveä ihminen. -Minua tarvitaan.
Menet siitä, missä aita on matalin ja tuhoat kunnon miehiä.
Älä viitsi.
Vai kunnon miehiä?
Olen ylpeä siitä työstä, jonka olen tehnyt sinulle.
Nykyaikana pitäisi olla täydellinen. Mikään ei voi olla täydellistä.
Tarpeeksi hyvä riittää. Se on ollut Corbyn periaate.
Tehtailla loukkaantui väkeä, mutta työ tehtiin tarpeeksi hyvin.
Panen kaikin voimin kampoihin niille paskahousuille.
He eivät Corbysta välitä. Haistakoot paskan, samoin sinä!
Yrität estää minua taistelemasta.
Kyseiset aineet, eli kadmium, kromi, nikkeli, PAH-yhdisteet ja dioksiinit -
voivat eläimissä aiheuttaa samankaltaisia kehityshäiriöitä,
joista kantajat ovat ilmoittaneet.
Mihin tutkimuksiin nojaa väite, että sama voi tapahtua ihmissikiölle?
Ihmisalkioilla ei voi tehdä kokeita eettisistä syistä.
Kyseessä on siis teoria.
Voin sanoa 95 prosentin varmuudella,
että nämä myrkyt vaikuttivat näihin naisiin, kun he odottivat lapsiaan.
Anthony Emerson, St Mary's -sairaalan lääketieteellinen johtaja,
sanoo, ettei vastaavaa tapausta ole koskaan voitu varmasti todistaa.
Luin tohtori Emersonin lausunnon, ja olen eri mieltä.
Te uskotte teoriaanne ja hän omaansa. Lienette molemmat 95-prosenttisen varmoja.
…tieteellistä tietoa ilmakehän myrkyistä.
Tänään näimme, että heidän kanteensa on perusteeton.
Pelkkää epäpätevää tietoa ja äitien ohjailua.
Herra Collins! -Ei nyt.
Ei hyvin mene.
Hitto vie.
Asiantuntijat kumoavat toisensa.
Tuomari ei ole vakuuttunut. -Juttu on vasta alussa.
Siksi tulin kysymään, voinko auttaa.
Voitteko antaa lisää asiakirjoja? -En.
Voitteko todistaa leviämislaskelmat vääriksi?
Pilkkaatte minua, mutta tarjoukseni on vilpitön.
Mistä saitte ne asiakirjat? -Sanoin jo, etten voi kertoa.
Papereista on hyötyä, mutta tarvitsemme todistajan.
Jonkun, joka oli paikalla ja tietää, mitä työmailla tapahtui.
Antakaa nimi,
niin juttu alkaa edistyä toden teolla.
Tulin hieromaan sovintoa.
Päivitetään tilanne ennen todistajanlausuntoasi.
Olemmeko voitolla? -Uskoisin niin.
Se oikeudenkäyntiasianajaja Wilby vaikuttaa hyvältä.
Hän on yksi parhaista.
Hän on ollut sairaana, mutta hän halusi ottaa tämän jutun alennuksella.
Maailmassa on hyviäkin ihmisiä.
Vastapuolen asianajajakin on hyvä.
Niin on, mutta mielestäni me… -Taktikoimmeko oikein?
Tule sisään. Otatko teetä?
En halua häiritä. -Oletko alkanut pelätä minua?
En.
Daniel on syönyt parhaat murot. -Syö sinä hyvät ja jätä hänelle pahat.
Osa äideistä ei osaa sanoa, missä sunnuntaitori järjestettiin.
Se liittyy siihen, missä hengititte pölyä. Ja mietin…
Tracey antaa todistuksensa samana päivänä kuin sinä, ja…
Se sinua pelottaa.
En häpeä sitä, mitä teimme kanteen edistämiseksi.
Vaikka se saattoi vaikuttaa deseptiiviseltä.
Käytät aina hienoja sanoja, kun olet harjoitellut.
Ja sinä esität, ettet ymmärrä niitä.
Daniel pani jotain outoa hyviin muroihin. -Mene muualle!
ElectraGen sijaitsi lähellä lammikoita, ja siksi Traceyn todistajanlausunto -
voi olla korvaamaton.
Eikö hän suostu puhumaan sinulle? -Ei.
Hän ei vastaa minunkaan puheluihini.
Yritän silti uudelleen.
Kiitos, että tulit. -Eipä tarvitse hoitaa kylvetystä.
Pojat ovat Peterillä.
Peterilläkö? -Niin, hän on autellut vähän.
Onkohan se ihan ok?
Kompromisseja on joskus tehtävä.
Niin.
Milloin sait tietää? -Ekan päivän päätteeksi.
Kertoiko Des vasta silloin?
Hän pelkäsi mediatilaisuutensa puolesta.
Helvetti sentään. -Hän oli oikeassa.
Olisin nostanut metakan.
En olisi puhunut medialle, ja siitä olisi ollut haittaa.
Oletko hänen puolellaan?
En.
Tämä on ihan vitun hirveää.
On täysin väärin, ettet ole mukana kanteessa.
Mutta mitä olisin tehnyt,
jos olisin saanut valita häviön kanssasi tai voiton ilman sinua?
Olisin valinnut voittamisen.
Olenko kamala ihminen?
Et.
Olet rehellinen.
Kuten aina.
Älä vielä anna minulle anteeksi.
En ole…
En tullut vain…
Tarvitsemme apuasi.
Sinun pitää kertoa siitä oikeudessa.
Mistä? -Pölystä.
Miten se levisi ja missä sinä olit.
Olen pahoillani, mutta olet edelleen tämän jutun ydin.
Olin Corbyssa töissä yhdeksän vuotta. Konttori oli myrkkylammen vieressä.
Tie oli liejuinen, ja pölyä oli kaikkialla.
Kertokaa pölystä. -Ikkunoita ei voinut pitää auki.
Välillä ulkona näytti olevan hiekkamyrsky.
Auto oli aina hiekan ja pölyn peitossa.
Millaisia kuorma-autoja Brunel Roadia pitkin ajoi?
Avokuormureita, jotka kuljettivat liejua.
Lavoja ei ollut koskaan peitetty, ja niistä lensi roskaa.
Lisäksi oli valtavia säiliöautoja,
joiden letkuista valui tummaa liejua sitä mukaa, kun ne etenivät.
Märällä säällä alueella lensi muta, muulloin pölypilvet.
Kertoisitteko tuomarille Shelby Annesta?
Voin kertoa.
Hänellä oli epämuodostunut korva.
Hänen sydämessään oli vain kaksi lokeroa neljän sijaan.
Munuaiset eivät olleet kehittyneet,
joten veri virtasi hänen keuhkoihinsa eikä sydämeen.
Hän taisteli kovasti, mutta hän kuoli.
Kiitos, Tracey.
Haluaako puolustus puheenvuoron?
Muistuttaisin, ettei tässä jutussa ole kyse kuolleista lapsista.
Ei olekaan.
Pitäisi olla, vaan ei ole.
Oma lapseni ei ole mukana kanteessa, mutta muut lapset ovat.
Olen tässä sen vuoksi, mitä kaupunki heille teki.
Muistakaa te se.
Anteeksi, onkohan hän kotona?
Onko hän velkaa teille?
Hänen isänsä oli kunnon mies. Mutta hän itse… Herran tähden.
Minulla on vain asiaa.
Hän pysyttelee itsekseen. Välillä luulen, että hän on muuttanut.
Mutta joskus hän tuo tyhjät pullot pois vietäväksi.
Onnea yritykseen.
Kertoisitteko nimenne? -Susan McIntyre.
Kertoisitteko poikanne nimen? -Connor McIntyre.
Onko Connorilla raajan kehityshäiriö? -Ja heikko immuunijärjestelmä.
Missä päin Corbya asuitte, kun odotitte Connoria?
Dumble Closessa.
Näittekö silloin jätemaata kuljettavia kuorma-autoja?
Joka päivä. Ei sitä pidetty mitenkään ihmeellisenä.
Kävin usein kävellen äitini luona Exeterin asuinalueella.
Kuormurit jyristelivät ohitseni. -Kertokaa niistä.
Ne olivat likaisia. Niistä valui lietettä, ja ilma oli sakeana.
Miten Connorilla menee nyt?
Oikein hyvin. Hän on kunnon poika.
Mutta kättä tarvitaan moneen asiaan.
Kirjoittamiseen ja tietokoneen käyttöön.
Puistossa leikkimiseenkin.
Mutta kyse on muustakin. Joka vuosi on ollut jotakin.
Leikkaus, tulehdus -
tai muuta, jonka takia hän on joutunut olemaan pois koulusta,
jäänyt ulos ystäväporukoista tai menettänyt muuta tärkeää.
Poikani on kärsinyt kivuista koko elämänsä -
ilman omaa syytään, ja se on minusta väärin.
Ei muuta kysyttävää.
Päivää, Susan.
Saanko esittää muutaman kysymyksen? -Jos haluatte.
Teillä on ollut masennusta, eikö totta?
Niin.
Se diagnosoitiin vuonna 1996.
Niin.
Käytittekö masennuslääkkeitä? -Käytin.
Olen ottanut diatsepaamia, reboksetiinia,
Prozacia ja tematsepaamia.
Tiedättekö, että niillä on haittavaikutuksia?
En käyttänyt niitä, kun odotin Connoria. -Millainen on suhteenne alkoholiin?
Herra tuomari, kysymys on tarpeettoman tunkeileva.
Sallin kysymyksen.
Tykkään alkoholista.
Jos kysytte, joinko Connoria odottaessani, en juonut.
En myöskään polttanut.
Ajatelkaa minusta mitä haluatte, mutta halusin lasteni syntyvän terveinä.
Kaikkihan me tahdomme terveitä lapsia.
Saksa ja Ranska selvisivät lamasta.
Meillä on nyt pisin ja pahin lama sitten toisen maailmansodan.
Jos luulee, että oli olemassa suunnitelma…
Miten menee?
En osaa sanoa.
Minä en voi…
Entä jos te häviätte?
Jos minä todistan, ja te…
…me häviämme?
En osaa tehdä mitään muuta.
Pat varmistaisi, etten saisi rakennusalan töitä mistään.
Hän on kostonhimoinen ihminen.
En anna itselleni ikinä anteeksi sitä, että satutin Samuelia.
Omaa poikaani.
Anteeksi. -Ei hätää.
Minä puhun sinunkin puolestasi. Rakastan sinua.
Ei mitään hätää. Rakastan sinua.
Miten meni?
Susanilla oli vaikeampaa.
Mitä sinulta kysyttiin?
Mitä tehdään huomenna?
En tiedä. On koulupäivä, ja minulla on töitä.
Kerro, mitä teemme.
Mitä?
Mitä lapset syövät aamupalaksi?
Paahtoleipää.
Mitä muuta? -Tracey.
Saat olla tolaltasi.
Pilkomme omenan ja annamme sen lapsille paahtoleivän lisäksi.
Sitten harjaamme heidän hampaansa.
Sitten viet heidät autoon. -Ja kuljetan heidät kouluun.
Niin. Ja me myöhästymme, kuten aina.
Opettaja Hendrix mulkaisee minua, kuten aina.
Kaikki on tavallista.
Tavallinen päivä.
Minä lähden nyt.
Lupasin Danielille vielä kymmenen minuuttia puhelimella.
Olenhan minä hyvä äiti?
Mitä?
Miksi edes kysyn sinulta?
Olet loistoäiti.
En juonut.
Enkä polttanut, kun olin raskaana.
En edes ottanut masennuslääkkeitä. -Teit parhaasi.
Ihana nainen sai ihania lapsia.
Kiusasivatko asianajajat sinua? Sellaisia ne ovat.
He… -Sinä olet Susan McIntyre, helvetti.
Kuuntele.
Olet loistava äiti.
Jolla on loistava perse.
Ja loistavat lapset.
Olet kaikin puolin loistava.
Tämä on uusi. Mistä se on?
Taisteluarvet on paras unohtaa.
Ted.
Hei, Sam.
Olen odottanut jo kolme yötä.
Et paljon poistu kotoa.
Tiedätkö, mistä ei kerrota, kun puhutaan autossa asumisesta? Valoisuudesta.
Koko ajan on valoisaa.
Isä häpeäisi minua.
No voi sun… Häpeä on häpeällistä vain, jos siinä on totuutta mukana.
Ryhdistäydy.
Itse olet yksinäinen vanha paskiainen.
Olenhan minä vanha. Samoin yksinäinen ja paskiainen.
Mutta muiden sanomisista en piittaa.
Minua on halveksittu jo vuosia. Otan sen kohteliaisuutena.
Ne ihmiset ovat pohjasakkaa.
Heidän halveksuntansa on siis kunniaksi.
Sinua tarvitaan oikeudessa.
Siksi tulin tänne.
Isä ei haluaisi, että petän hänen ystävänsä.
Luuletko, että ne tyypit olivat hänen ystäviään?
Sinun täytyy pärjätä paremmin kuin isäsi.
Sinä voit valita.
Riistät tai rakennat.
He luulevat yhä rakentavansa.
He heiluttavat edelleen työväen lippuja.
Heistä on kuitenkin tullut riistäjiä.
Heidät täytyy haastaa.
Ei. Se ei ole minua varten.
Olen menettänyt jo tarpeeksi. Ei enää.
Hei, Tony.
Löysin kohdan,
johon puolustuksen analyysi hiukkasten leviämisestä perustuu.
Yritin toisintaa sen, mutta se ei onnistunut.
Paljonko kahvia olet juonut? -En ole nukkunut.
Puolustuksen yhtälö ei päde. Luulen, että siitä puuttuu numero.
Mahtavaa. -Niin, mutten tiedä, miten todistan sen.
Mitä me voimme tehdä?
Asiantuntijan laskelma perustuu hiilitutkimukseen.
Siinä taas on käytetty saksalaista artikkelia, jota en löydä.
Mikä sen nimi on? -Nimellä ei ole väliä.
En löydä sitä.
Hyviä ranskiksia.
Kala tosin on epäilyttävää.
Ollaan kaukana merestä. -Hyvää se on.
Kun olin Norfolkissa, söin täydellisen hyvää kalaa.
Milloin olet ollut siellä?
Mennään joskus kalastamaan yöllä, kuten minä isäukon kanssa.
Muutama kalja ja sipsejä mukaan kielletylle joenpenkalle.
Kalastus ei oikein onnistu.
Oletko miettinyt, mitä teet, kun tämä kaikki on ohi?
Mikä?
Koulu. Ja oikeudenkäynti.
Oikeudenkäynti loppuu ennen koulua.
Olen vähän suunnitellut pientä tallia. Autokorjaamoa.
Klassikkoautojen markkina kasvaa.
En oikein pysty korjaushommiinkaan. -Voisit olla johtaja.
Minä ja Daniel hoidetaan rasvanäppihommat, ja äitisi myös.
Hän rassasi aikoinaan mopoaan taidolla.
En tajua, mitä tarkoitat. -En halua, että tuhlaat niitä rahoja.
"McIntyre & kumppanit." Keskitytään klassikkoautoihin.
En ole edes saanut rahoja. -Saat ne kyllä.
Voidaan tehdä muutakin, jos et ole automiehiä.
Saat viimeisen.
Myöhästyit!
Senkin pösilö.
Minkä kokoista kuorma-autoa miehenne ajoi?
32 000 kilon kippilava-kuorma-autoa.
Montako lastia hän kuljetti päivässä?
Hyvänä päivänä yli 40.
40:n ylittävistä kuormista sai kuuden punnan bonuksen.
Siitä kertyi viikossa iso summa, sillä mieheni oli erinomainen kuljettaja.
Palkittiinko kuljettajia siis nopeudesta?
Kyllä, jätemaan nopea poisto oli tärkeintä.
Lavojen peittäminen olisi vienyt liikaa aikaa.
Jätemaa lavalle, äkkiä kaupungin läpi, kippaus pois.
Kaikki kuljettajat tekivät samoin. Mieheni ei ole vastuuton ihminen.
Hän on hyvä mies.
Hänen odotettiin toimivan niin.
Kaikki muutkin tekivät samoin.
Olit upea.
Kiitos.
Jääkö hän tänne?
Mitä? -Hän on ollut täällä nyt aika kauan.
Peterkö?
Etkö halua, että hän jää?
Hän puhuu koko ajan rahoista, jotka saan, jos voitamme.
Mitä?
Hän suunnittelee bisneksiä.
Ei se haittaa, jos olet onnellinen hänen kanssaan.
Ne ovat sinun rahojasi. Minä en niitä halua.
Hän ei ole samanlainen kuin sinä.
Ajattelin paistaa kuuluisia lettujani. Maistuisiko, Con?
Voin määrässä on niiden salaisuus.
Minä tykkään muroista. -Selvä. Susie?
Ei.
Sinun pitää nyt lähteä.
Syö aamiaisesi muualla.
Mistä nyt tuulee?
Äiti haluaa, että lähdet.
Kysyttiinkö sinulta? -Et puhu hänelle noin!
Hän on minun poikani ja nenäkäs pikku paskiainen.
Tahdon vain lettuja. -Äiti pyysi, että lähdet.
Ei helvetti.
Nyt teitä on jo kolme. -Minun perheeni.
Lähde jo, Peter. -Vai Peter?
Olen isänne. -Ei siltä vaikuta.
Varsinaisia epeleitä.
Kuka heidät on kasvattanut käyttäytymään noin?
Et ole enää lastenvahtina.
Et edes tapaa heitä. -Et voi tehdä niin.
Katsotaanko? Olet nyt hyvä lakiasioissa.
Eikä poikani ole sinun säästöpossusi. -Ei tietenkään ole.
Etkä ole ansainnut olla hänen isänsä. Painu helvettiin.
Häivy siitä.
Haluat kuitenkin, että jään.
Tiedätkö mitä?
En todellakaan halua.
Haistakaa paska.
No niin.
Saksaa.
Päivää. Guten Tag.
Puhutteko englantia?
Ei. Sprechen sie Englisch?
ETSIN TIETEELLISTÄ ARTIKKELIA
Ich suche eine wissenschaftliche Arbeit.
Aivan. Selvä.
Sain paperit tässä osoitteessa asuvalta mieheltä.
Suostuuko hän todistajaksi? -Ei, mutta hänethän voi pakottaa.
Eikö hänet voi haastaa todistajaksi?
Vastentahtoinen todistaja voi olla iso riski.
Hänestä voi olla enemmän hyötyä vastapuolelle.
Jollei hän vahvista papereiden sisältöä…
Hän ei halua olla puolellamme mutta kertoo silti totuuden.
Eli haastetaan ja toivotaan parasta?
Minä uskon häneen, jos se yhtään auttaa.
Te ette ole ainoa, jolla on tässä paljon pelissä.
Niin?
Löysin sen artikkelin. -Mitä siinä sanotaan?
Kaupungin käyttämä yhtälö on hallituksen rahoittamasta -
pitkästä hiiliteollisuustutkimuksesta.
Löysimme osion, johon Heasmanin analyysi perustuu.
Mitä raportista selvisi?
Tällä alalla laskelmia ei aina kyseenalaisteta.
Tässä tapauksessa puolustuksen asiantuntijatodistaja -
perusti yhtälönsä kaavioihin,
joissa kuvattiin erikokoisten pölyhiukkasten leviämismatkaa.
Kaaviot olivat saksalaisesta artikkelista.
Tiedosto kaksi, todistuskappale 12.
Häneltä jäi yhtälöstä numero pois.
Ratkaiseva numero, kuten vertailumme osoittaa.
Tiedosto kaksi, todistuskappale 31.
Herra tuomari, tarvitsemme aikaa tutkia laskelmia ennen ristikuulustelua.
Ilman muuta.
Minä olen oikeassa. Laskelmat ovat väärin.
Kiitos, professori Cox.
Riittääkö se?
Puolustukselle on kova isku, kun se joutuu myöntämään virheen.
Herranen aika.
Mutta jos kysytte arviotani ammattilaisena,
minusta se ei riitä.
Mitä vielä tarvitaan? -Tietoa.
Osoittakaa, että vaaroista tiedettiin, eikä niitä huomioitu.
Saastuttaminen täytyy osoittaa tahalliseksi.
Teet minustakin säikyn, Des. -Häntä uuvuttaa.
Sam Hagen voi todistaa. -Pelkistä kuulopuheista.
Entä Roy Thomas? -Siitä ei olisi hyötyä.
Valtuuston paperit vuoti Ted Jenkins.
Hagenin mukaan hän puhuu varmasti totta mutta todistaa vain pakotettuna.
Etkö ole puhunut hänelle?
Hän ei ehkä edes tule, tai tulee ja on kaupungin puolella.
Tai sitten hän todistaa valtuuston syyllisyyden.
Se on riski. Onko se riski, joka kannattaa ottaa?
Minä en sitä päätöstä voi tehdä.
Kutsun Edward Jenkinsin todistamaan.
Minä, Edward Jenkins, lupaan ja vakuutan vilpittömästi,
että todistaessani kerron koko totuuden mitään siihen lisäämättä.
Uskoakseni olette ammatiltanne insinööri. Onko näin?
On. Valmistuin kandiksi Northamptonista,
ja olin Corbyn kaupungilla töissä vastaavana teknikkona.
Työskentelitte lähinnä terästehtaan maiden puhdistustyömailla.
Mitä työhön kuului?
Alkuun maaperäraportteja, maanmittausta ja saasteanalyysejä.
Oliko maaperä saastunut? -Teräksen valmistus tuottaa myrkkyjä.
Maa-ala oli kauttaaltaan saastunut.
Meidän piti puhdistaa alue uudelleenkäyttöä varten.
Onnistuiko se?
En usko, että kukaan tietää.
Lahjuksia annettiin ja otettiin niin paljon,
ettei enää tiennyt, mikä oli totta.
Tässä jutussa ei käsitellä väärinkäytöksiä, vaan toimintatapoja.
Väärinkäytökset ovat tärkeitä, jos ne vaikuttavat toimintatapoihin.
Ja tässä vaikuttivat.
Tällainen arvailu ei ole hyödyksi.
Totta. Herra Jenkins, ilmaiskaa tarkemmin, mitä tarkoitatte.
Valtuustolta saamanne asiakirjat ovat täynnä valheilta.
Ilmoitin lukuisista terveys- ja turvallisuusongelmista.
Joka kerran raportti vietiin minulta.
Mistä ilmoititte? -Se on pitkä lista.
Maaperäraporttien pH-lukemia muutettiin.
Jätteet peittävä geotekstiilikalvo oli huonosti valmistettu.
Käsittelemättömiä myrkkyjä vuoti läheisiin ojiin ja puroihin.
Kuorma-autojen lavat olisi pitänyt peittää -
ja renkaat olisi pitänyt pestä myrkkyjätteen leviämisen estämiseksi.
Sen sijaan jäte kuljetettiin vauhdilla,
niin että sitä roiskui lavoilta yleisille teille.
Urakointiyritys ja kaupunki piittasivat vain siitä,
että maat saadaan nopeasti käyttöön. Kaikkia sääntöjä rikottiin.
Ainakin useimpia.
Myrkkyjäte kuivui yleisille teille, ja siitä syntyi myrkyllistä pölyä.
Kerroitko huolistanne valtuustolle? -Kävin puhumassa joka tasolla.
Mitä teille vastattiin?
En muka ymmärtänyt, miten Corbyssa toimitaan.
Ei muuta kysyttävää.
Herra Jenkins, teidäthän erotettiin kaupungin palveluksesta.
Niin, mutta olin vuotanut asiakirjoja Sam Hagenille jo puoli vuotta.
Miksi teidät erotettiin?
Minua syytettiin matkakulujen käpälöinnistä.
Oikeasti minusta haluttiin vain eroon. -Ettekö käpälöinyt matkakuluja?
Tein kyllä niin.
Olin nuori, ja minua neuvottiin tekemään niin.
Minun tekoni maksoi vähän rahaa. Heidän tekonsa maksoi paljon enemmän.
Minulla ei ole paljon ylpeydenaiheita,
mutta siitä olen ylpeä, että annoin paperit Hagenille.
Kaikki, mitä sanoin ja mitä annoin hänelle, on totta.
Epidemiologiset todisteet osoittivat,
että corbylaisten äitien lapsilla -
todettiin selittämätön synnynnäisten kehityshäiriöiden ryväs.
Toksikologiset todisteet osoittivat,
että kaupungin työmailta entisellä tehdasalueella -
levisi myrkkyjä, jotka voivat aiheuttaa kyseisenlaisia kehityshäiriöitä.
Sikiölääketieteelliset todisteet -
osoittivat, että on mahdollista,
että kyseiset myrkyt ovat voineet aiheuttaa tällaisia kehityshäiriöitä.
Nämä tosiasiat sekä jätehuoltoon liittyvät todisteet -
osoittavat, että on tapahtunut huolellisuusvelvoitteen laiminlyöntejä -
kantajia kohtaan Corbyn kaupunginvaltuuston toimesta.
Laiminlyöntien seurauksena levisi myrkyllistä materiaalia,
joka vahingoitti kantajia ja heidän syntymättömiä lapsiaan.
Näiden syiden nojalla ratkaisen asian kantajan hyväksi.
Tiedätkö ympäristövaurioalueen ja uuden kohteen eron?
Tiedän.
Vaurioalueelle rakentaminen on kallista, koska maa pitää puhdistaa.
Se on silti tärkeää, koska muuten… -Olisitte voinut puhua salissa.
Etkö tajua? Tällä varmistit kaltaistemme kaupunkien kuoleman.
Onko terveys ja turvallisuus turhaa byrokratiaa?
Ei, mutta muutakin tärkeää on.
Voitto on kaikki kaikessa. -Haista paska.
Sinua väitetään rehelliseksi. Luepa tuomio huolella.
Siitä huomaat, millaista vahinkoa saa aikaan kaupunki,
joka rakennetaan oikeat menettelytavat aktiivisesti tuhoten…
Millaisen provision otat heiltä? Minä en saa työstäni pennin latia.
Syytät minua ahneeksi, mutta tiedätkö, mikä on huvittavaa?
En ottanut edes oikeusapupalkkiota. Toimin kokonaan omalla riskillä.
Minun piti tehdä asioita,
joita sinä et voi ymmärtää.
Tein kaiken tämän, koska se oli tärkeää.
Koska uskon, että ihmisiä täytyy suojella.
Kysynkin sinulta, valtuutettu:
Milloin sinä unohdit sen?
Älä kuvittelekaan.
Kumppanuuden malja. -Onnistuit hyvin.
Kuten me kaikki. -Anna hali.
Isäsi olisi ylpeä sinusta.
Sinun isääsi en tunne, mutta hänkin varmasti olisi.
Kiitos.
Eihän isäsi ole mikään roisto? Nykymiehistä ei tiedä.
Ei hätää. Kiitos.
Kippis.
Onko sisällä liian kova meno?
Ei tarpeeksi kova.
Tekee mieli hajottaa samppanjapulloja ja tanssia pöydillä,
mutta Des on liian tylsä.
Ei vaan, mukavat juhlat.
Minun pitää vain mennä etsimään Tracey.
Soita hänelle.
Hän ei vastaa eikä ole kotona.
Tiedän, mistä löydän hänet.
Miksi olet niin pusuteltava?
Koska olet rikas.
Me ollaan. -Sinä olet.
Sinä voitit. -Koska tahdoin, että saat korvauksen.
Se on sinulle, omaa elämääsi varten.
En tiedä, mitä teen rahoilla. -Ei vielä pidäkään tietää.
Se selviää kyllä.
Ensin kannattaisi sijoittaa saippuaan.
Mikset putsaa korviasi? -Miksi putsaisin?
Siellä on kasvustoa. -Omapa on kasvustoni.
Mene pihistämään kalja.
Nähdään myöhemmin.
Rakastan sinua.
Jep.
Häivy jo.
Mene pois.
Mene takaisin bileisiisi.
Olen mieluummin täällä.
Mistä tiesit, että olen täällä? -Missä muuallakaan olisit?
Me voitimme.
Näytimme niille paskiaisille.
Panimme heidät kuriin, ja heidän oli pakko totella.
Meidän ansiostamme.
Sinun ansiostasi.
Tätä ei olisi tapahtunut ilman sinua.
Tai sinua.
Tietenkin minä olin korvaamaton.
Mutta sinä olit yhtä korvaamaton. Ainakin melkein. Hiukan korvaamaton.
Taistelimme 13 vuotta.
En edes muista, mistä se alkoi.
Synnytysosastolta.
Totta.
Mitä seuraavaksi?
Haista home, tämä loppuu nyt.
Hitto. Tämä loppui nyt.
Niin loppui.
Huhtikuussa 2010 tehtiin sopimus, jonka mukaan Corbyn kaupunki maksaa äideille -
yhteensä 14,6 miljoonan punnan korvaukset.
Tämä oli maailman ensimmäinen oikeusjuttu,
jossa todistettiin ilmateitse leviävien myrkkyjen vahingoittaneen sikiöitä.
Englannissa ja Walesissa oli vuonna 2021 -
vähintään 21 000 entistä kaatopaikkaa. Niistä 1 287 sisältää vaarallista jätettä.
167 vaarallisen jätteen kaatopaikkaa on kotien, kauppojen ja ravintoloiden alla.
Ainakin neljä on koulujen alla.
Ketään ei syytetty rikoksesta Corbyn tapahtumien vuoksi.
Pat Miller, Bill Martin ja Roy Thomas ovat keksittyjä hahmoja.
Roy perustuu useisiin henkilöihin, jotka ovat jo kuolleet.
Sam Hagenin muistolle.
Kaikkia Corbyn äitejä kunnioittaen.
Tekstitys: Mari Harve